27 నుంచి తెలుగు రచయితల మహాసభలు - EENADU
విజయవాడలో మూడు రోజులపాటు నిర్వహణ
ఈనాడు, విజయవాడ: విజయవాడలోని సిద్ధార్థ కళాశాల ప్రాంగణంలో ఈ నెల 27, 28, 29 తేదీల్లో 4వ ప్రపంచ తెలుగు రచయితల మహాసభలు జరగనున్నాయి. సభలకు హాజరయ్యేందుకు దేశవిదేశాల నుంచి 1500 మంది వరకు సాహితీవేత్తలు, భాషా సాంకేతిక నిపుణులు పేర్లు నమోదు చేసుకున్నారు. ప్రపంచ తెలుగు రచయితల సంఘం ఆధ్వర్యంలో నాలుగేళ్లకోసారి ఈ మహాసభలను నిర్వహిస్తున్నారు. భాషోద్యమాన్ని బలోపేతం చేసేందుకు సమావేశాల్లో కార్యాచరణను రూపొందించనున్నట్లు సంఘం అధ్యక్షుడు గుత్తికొండ సుబ్బారావు, కార్యదర్శి డాక్టర్‌ జి.వి.పూర్ణచందు తెలిపారు. 'మాతృభాషను కాపాడుకుందాం- స్వాభిమానం చాటుకుందాం' నినాదంతో ఈ ఏడాది సభలను నిర్వహిస్తున్నారు. 2019ని అంతర్జాతీయ మాతృభాషల పరిరక్షణ సంవత్సరంగా ఐక్యరాజ్యసమితి ప్రకటించినందున తెలుగు నేలపై ఉన్న అన్ని మాతృభాషల పరిరక్షణ, అభివృద్ధి, ఆధునికీకరణ లక్ష్యంగా మహాసభల కార్యాచరణను రూపొందిస్తున్నారు. తెలుగు నేలపై ఉన్న మాతృభాషలన్నింటినీ పరిరక్షించేందుకు మాతృభాషా పీఠాల ఏర్పాటు, నిధుల సమీకరణకు సూచనలు చేయనున్నారు. మాతృభాషల అభివృద్ధికి స్పష్టమైన అధికారాలతో కూడిన ప్రాధికార సంస్థల ఏర్పాటుకు ప్రభుత్వానికి సిఫారసు చేయనున్నారు. తెలుగు భాష వికాసానికి పలు సూచనలు, తీర్మానాలు చేయనున్నారు. మహాసభల నిర్వహణకు కొమర్రాజు లక్ష్మణరావు సభాప్రాంగణం, గిడుగు రామ్మూర్తి సాహితీ సాంస్కృతిక వేదిక, సురవరం ప్రతాపరెడ్డి భాషా పరిశోధన వేదికలను సిద్ధం చేస్తున్నారు. మూడు రోజుల్లో ఈ వేదికలపై 15 సదస్సులు, సాహితీ సాంస్కృతిక కార్యక్రమాలను నిర్వహించనున్నారు.
27 nunchi telugu rachayitala mahasabhalu - EENADU
vijayavaadalo moodu rojulapatu nirvahana
eenaadu, vijayavada: vijayavaadaloni siddhaartha kalasala praamganamlo ee nela 27, 28, 29 tedeello 4va prapancha telugu rachayitala mahasabhalu jaraganunnayi. sabhalaku haajarayyenduku desavidesala nunchi 1500 mandi varaku saahitiivettalu, bhasha saanketika nipunulu paerlu namodu chesukunnaru. prapancha telugu rachayitala sangham aadhvaryamlo naalugellakosari ee mahasabhalanu nirvahistunnaaru. bhaashodyamaanni balopetam chesenduku samavesallo kaaryaacharananu roopondinchanunnatlu sangham adhyakshudu guttikonda subbarao, kaaryadarsi dactor ji.vi.puurnachandu telipaaru. 'maatrubhaashanu kapadukundam- swaabhimaanam chatukundam' ninaadamtoe ee edaadi sabhalanu nirvahistunnaaru. 2019ni antarjaatiiya maatrubhaashala parirakshana samvatsaramgaa aikyaraajyasamiti prakatinchinanduna telugu neelapai unna anni maatrubhaashala parirakshana, abhivruddhi, aadhunikeekarana lakshyamgaa mahasabhala kaaryaacharananu roopondistunnaaru. telugu neelapai unna maatrubhaashalannintinii parirakshinchenduku matrubhasha peethaala erpaatu, nidhula sameekaranaku suuchanalu cheyanunnaru. maatrubhaashala abhivruddhiki spashtamaina adhikaaraalato kuudina praadhikaara samsthala erpaatuku prabhutvaaniki sifaarasu cheyanunnaru. telugu bhasha vikaasaaniki palu suuchanalu, teermaanaalu cheyanunnaru. mahasabhala nirvahanaku komarraju lakshmanarao sabhaapraanganam, gidugu rammurthy saahitii saamskrutika vedika, suravaram pratapareddy bhasha parisodhana vedikalanu siddham chestunnaru. moodu rojullo ee vedikalapai 15 sadassulu, saahitii saamskrutika kaaryakramaalanu nirvahinchanunnaaru.